Uzbekistan Airways aviakompaniyasi «Urganch-Istanbul-Urganch» hamda «Farg‘ona-Istanbul-Farg‘ona» yo‘nalishlarida yangi muntazam qatnovlarni yo‘lga qo‘ydi. «Urganch-Istanbul-Urganch» yo‘nalishidagi parvozlar joriy yilning 28 martidan boshlab yakshanba kunlari quyidagi jadval asosida amalga oshiriladi: Urganch-Istanbul uchish - 09:30, qo‘nish - 11:50   Istanbul-Urganch uchish - 13:20, qo‘nish - 19:05. Aviakompaniyaning «Farg‘ona-Istanbul-Farg‘ona» yo‘nalishidagi aviaparvozlar esa 3 apreldan quyidagi jadvalga muvofiq, haftada ikki marta – chorshanba va shanba kunlari yo‘lga qo‘yiladi: Farg‘ona-Istanbul uchish - 08:50, qo‘nish - 12:30   Istanbul-Farg‘ona uchish - 14:00, qo‘nish - 20:50. Aviachiptalarni kompaniya veb-saytida yoki Uzbekistan Airways Sales orqali sotib olish mumkin. Bundan oldinroq mart oyidan O‘zbekiston va Hindiston muntazam aviaqatnovlarni tiklayotgani xabar qilingandi.